**Тэма**:  ***Правапіс –н- , -нн – у прыметніках***

**Мэты:**   -  дапамагчы вучням засвоіць правілы напісання –н- або -нн- у прыметніках.

**Задачы:**

**-Фарміраваць уменні і навыкі абгрунтоўваць правапіс -н- , -нн-;**

**- Пашыраць слоўнікава запас вучняў;**

**- Выхоўваць павагу да роднага слова, края**

**Абсталяванне**: вучэбны дапаможнік для 6-га класа “Беларуская мова” /В.П.Красней, Я.М.Лаўрэль, С.Р.Рачэўскі, 2015 г./, маршрутны ліст,карткі з заданнямі, мультымедыйная прэзентацыя.

**Форма ўрока**: урок вывучэння новага матэрыяла

**Эпіграф: “Роднае слова – гэта першая крыніца, праз якую мы пазнаём жыццё і   акаляючы нас свет”  (*Якуб Колас*)**

                                                    **ХОД   УРОКА**

1. **Арганізацыйны момант.**

Добры дзень, паважаныя вучні і шаноўныя госці!

Ой, мае  ж вы ягамосці,

Вы прыйшлі да нас у госці?

Цеснаваты гэты клас,

Але ўтульна будзе ў нас.

Мова родная пануе,

Шмат чаго ўрок рыхтуе.

Бог паслаў нам чынны дар:

Мова ў класе – уладар:

Непаўторная, жывая,

Мілагучная такая.

І зноў мы адкрываем новыя таямніцы роднай мовы.

Эпіграфам нашага ўрока будзе з’яўляецца выказванне Якуба Коласа  **“Роднае слова – гэта першая крыніца, праз якую мы пазнаём жыццё і акаляючы нас свет**”  Слайд 2

**2. Пастаноўка мэты і задач**

Сёння мы з вамі працягнем падарожжа па цудоўнай краіне “Марфалогія”, а вы мне нагадаеце па якім цудоўным горадзе мы гуляем цэлую чвэрць (адказы вучняў  - Прыметнік), і таму сёння мы пабываем на розных станцыях гэтага горада.

Першая станцыя,  на якой мы спыніліся,  гэта “**Паэтычная”.** Бачым мы на ёй урывак з верша, якім я пачынала урок   (зачытвае вучань услых)

    Бог паслаў нам **чынны** дар:

Мова ў класе – ўладар:

**Непаўторная**, жывая,

**Мілагучная** такая.

Чаму словы **чынны, непаўторная, мілагучная** выдзелены? Слайд 3

* Да якой часціны мовы яны адносяцца?
* Параўнайце прыметнікі: “чынны” і “мілагучная”.
* У адным прыметніку пішацца адно –н-, а ў другім – два –нн-.Чаму так?

(адказы вучняў, што гэтага яны не ведаюць)

* Якую тэму ўрока мы будзем вывучаць?

**“Правапіс –н-,-нн-  у прыметніках”**Слайд 4

*Пастаноўка мэт урока .* Слайд 5

Запіс тэмы і даты ўрока

**3.Тлумачэнне новага матэрыяла**

**Вось мы прыехалі на другую станцыю “Словаўтваральную”**                                                            Слайд 6

1)  Тут мы з вамі ўбачылі чароўны куфэрык. Каб заглянуць у яго, трыба адказаць на пытанне:

 - Ад якой часціны мовы найчасцей утвараюцца прыметнікі?    (ад назоўніка)

 - А якія спосабы словаўтварэння вы ведаеце?  (суфіксальны, прыставачны, прыст.–суф., словаскладанне)

    ***Утварыць прыметнікі ад наступных назоўнікаў (настаўнік паказвае прадмет з чароўнага куфэрыка, а вучні запісваюць у сшытак прыметнік, які ўтвараюць):***

Лімон – лімонны

Гліна – гліняны

Машына - машынны

Грыб – грыбны

Хлеб – хлебны

Тэлефон - тэлефонны

Дрэва – драўляны

 Правяраем Слайд 7

Вучні самі сабе выстаўляюць адзнаку ў ацэначны ліст(праверка выканання)

***-    Пры дапамозе якіх суфіксаў утварыліся прыметнікі?***

***-    З якой праблемай сутыкнуліся?***

( -н-  або  -нн- трэба пісаць)

**А зараз мы адпраўляемся на наступную станцыю  “Правапіс прыметнікаў”**

-         Ад чаго залежыць выбар  -н-  або  -нн – у прыметніках?              Слайд 8

2) Табліца па тэме (практ.  243,  стар.141)

|  |  |
| --- | --- |
| **-н-** | **-нн-** |
| Пры дапамозе суфіксаў **-н –,  -ін-, -ын-,-ан-, -ян-** | У прыметніках, утвораных ад назоўнікаў з асновай на**н** +суф. –н- |
|  | ад асновы назоўнікаў на**– мя + суф. –янн-** |
|  | Іншыя асновы**+ суф –енн-, -энн-** |
| **Выключэнне: палымяны  (ад полымя)** |

**Замацаванне новага матэрыяла**

*-*  ***Выкананне* практыкаванне 244 С. 141**

- Растлумачыць ад якіх слоў і пры дапамозе якіх суфіксаў утвораны выдзеленыя прыметнікі. Слайд 9

 - Вызначыць ад якіх слоў і пры дапамозе якіх суфіксаў утвораны прыметнікі

**Едзем на наступную станцыю “Дрэва мудрасці”** Слайд 10

Вучням раздаецца тэкст:

*- Зачытаць тэкст*

*- Назваць тэму, асноўную думку тэксту, зачытаць адпаведны сказ.*

*- Вызначыць стыль тэксту*

*У прыметніках неабходна ўставіць – н- ці –нн-*

 Прыгожае гучанне роднага слова мы пачынаем успрымаць з мілагучных матчыных песень. Роднае слова - гэта неабходны і неацэнным сродак сувязі са сваімі блізкімі, яно яднае нас у цэлы народ або нацыю. З’яўляецца самай выразнай адзнакай нацыянальнай прыналежнасці чалавека. (А.Крывіцкі). Слайд 11

Праверка выканання, вучні абменьваюцца сшыткамі і  самі выстаўляюць адзнаку сябруў ацэначны ліст.

**- Для чаго патрэбны прыметнікі ў тэкстах?**

*(Для таго, каб мы маглі здагадацца, аб кім ці аб чым ідзе гаворка, каб мова наша стала больш дакладнай і канкрэтнай, каб слухач атрымаў правільнае ўяўленне аб прадмеце),* *(прыметнік прымячае словы, ставіць “меткі”, і дае “апазнавальныя знакі”, абазначае прымету).*

Выкананне практыкавання на дошцы, размеркаваць прыметнікі ў два слупкі, адны -н-; другія -нн-

Ветра(н,нн)ы, асе(н,нн)і, жураўлі(н,нн)ы, жураві(н,нн)ы, саламя(н,нн)ы, дзё(н,нн)ы,  пясча(н,нн)ы, абедзе(н,нн)ы, страшэ(н,нн)ы, скура(н,нн)ы.

|  |  |
| --- | --- |
| 1 группа    -н- | 2 група   -нн- |
| ВетраныЖураўліны СаламяныПясчаныСкураны | АсенніЖуравінныДзённыАбедзенныСтрашэнны |
|  |  |

**Вось перад намі яшчэ адна станцыя                “Адпачні**”     Слайд 12

**ФІЗКУЛЬТХВІЛІНКА**

  Выйсці з-за партаў, заплюшчыць вочы і ўявіць снегапад. Сняжынкі падаюць зверху, трэба павярнуць да іх тварыкі, падняць рукі і падставіць сняжынкам далоні. Снег гусцее, гусцее. Школьнікі махаюць рукамі,разганяюць сняжынкі, дзьмуць на іх, пасля грэюць шчокі. Апускаем рукі. Расплюшчым вочы.

 **Наступная станцыя “Перакладчыцкая”** Слайд 13

Зрабіць пераклад прыметнікаў з рускай мовы на беларускую мову (словазлучэнні на слайдзе, 1 вучань ля дошкі, словы на лісту)

Зеркальное окошко -  люстраное акенца

Деревянный мост – драўляны мост

Огненная листва - вогненая лістота

Ледяная вода – ледзяная вада

Настенные часы – насценны гадзіннік

(праверка выканання, выстаўленне адзнак)                                    Слайд 14

 **Новая станцыя  “Чацвёрты лішні”** Слайд 15

Знайсці лішняя слова, запісаць яго ў сшытак, потым праверыць.

1. Жураўліны, **малітвенны**, аўсяны, пясчаны
2. Лімонны, штодзённы, **земляны**, глыбінны.
3. Саламяны, пчаліны, салаўіны,**задуменны**
4. Сцюдзёны, вераб’іны, **палымяны,** скураны

**Станцыя “Літаратурная”**

Пазнаць па малюнку прачытаны літаратурны твор, растлумачыць правапіс прыметнікаў Слайд 16,17,18

 **Падагульненне**

**1. Апошняя  сёння  станцыя  “Тэставая**”                Слайд 19

Вучні самастойна выконваюць тэст, потым правяраюць і самі выстаўляюць адзнаку.  (тэст раздаецца на картках)

**Тэст**

      1.   Адзначце правільна напісаныя прыметнікі:

 А. палымянны;

          Б. пчаліны;

     В. задуменны.

2.   Адзначце прыметнікі, запісаныя з памылкамі:

     А. сцюдзённы;

     Б. вясені;

       В. праменны.

3.   Адзначцепрыметнікі, у якіх пішацца   -н-:

       А. імя..ы;

      Б. вогне..ы;

      В. драўля..ы.

4.   Адзначце прыметнікі, у якіх пішацца   -нн-:

    А. племя..ы;

     Б. сярэбра..ы;

 В. тума..ы.

5.    Адзначце прыметнікі, якія не адносяцца да сёняшняй тэмы ўрока:

         А. лёгкі;

         Б. салаўіны;

         В. прыгожы.                                                     (самаправерка)        Слайд 20

Адказы

1. б, в
2. а,б
3. б,в
4. а,в
5. а,в

**6.   Выстаўленне і каменціраванне  адзнак**

-Што перашкодзіла выканаць тэст лепш?

-Што трэба зрабіць, каб пры праверцы дамашняга задання атрымаць лепшую адзнаку?

-Якія прыметнікі пішуцца з –нн-?

- Якія прыметнікі пішуцца з –н-?

**7. Дыферанцыраванае дамашняе заданне** Слайд 21

У каго пасля выканання тэста былі памылкі -  § 40, практ. 247.

У каго тэст выкананы правільна, напісаць тэкст з 5-7 сказаў на тэму “Зімовы лес”

**8. Рэфлексія**Слайд 22

А зараз вызначце, у якім вагоне вы вандравалі па краіне “Прыметнік”

**9. Падвядзенне вынікаў.  Вывад**

**Звяртанне да эпіграфа.**

 **10. Дзякуй за ўвагу!**                                                                                Слайд 23

  **Маршрутны ліст**

1. *Уставіць у прыметніках -н- ці -нн- .*

 Прыгожае гучанне род…ага слова мы пачынаем успрымаць з мілагучных матчы…ых песень. Род…ае слова - гэта неабход…ы і неацэ…ы сродак сувязі са сваімі блізкімі, яно яднае нас у цэлы народ або нацыю. З’яўляецца самай выраз…ай адзнакай нацыяналь…ай прыналежнасці чалавека. (А.Крывіцкі)

 2. **Тэст**

1.   Адзначце правільна напісаныя прыметнікі:

 А. палымянны;

          Б. пчаліны;

     В. задуменны.

2.   Адзначце прыметнікі, запісаныя з памылкамі:

     А. здаравены;

     Б. вясені;

       В. праменны.

3.   Адзначце прыметнікі, у якіх пішацца   -н-:

       А. імя..ы;

      Б. азёр..ы;

      В. драўля..ы.

4.   Адзначце прыметнікі, у якіх пішацца   -нн-:

    А. племя..ы;

     Б. сярэбра..ы;

 В. тума..ы.

5.    Адзначце прыметнікі, якія не адносяцца да сёняшняй тэмы ўрока:

         А. лёгкі;

         Б. салаўіны;

 В. прыгожы.

 **Ацэначны ліст**

|  |  |  |  |  |
| --- | --- | --- | --- | --- |
| 1 | 2 | 3 | тэст | Вынік |
|  |  |  |  |  |

 **++**  - без памылак

**+**    - дапушчаны памылкі

* не выканаў заданне